Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1338

13. Beszerzés 13.1. Az előírt biztonsági készletszint létrehozása érdekében a Szövetség tervszerű beszerzést végez. 13.2. A beszerzés — gazdaságossági szempontok alapján — történhet belföldről, importból, de úgy is, hogy a Szövetség kőolajat vásárol és bérfeldolgozási szerződés alapján készítteti el a kőolajterméket. A Szövetség szigorú szerződéses feltételek kikötésére törekszik annak érdekében, hogy szállítói az előírt (és az éves készletezési tervvel összhangban lévő) határidőnek eleget tegyenek. 13.3. A Szövetség az általa megkötött szerződések keretében gondoskodik a beérkező kőolaj- és kőolajtermék mennyiségi és minőségi átvételéről.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes